P6_TA(2006)0419
EU:n ja Mercosurin assosiaatiosopimus
Euroopan parlamentin päätöslauselma EU:n ja Mercosurin talous- ja kauppasuhteista alueiden
välisen assosiaatiosopimuksen tekemiseksi (2006/2035(INI))
Euroopan parlamentti , joka
—ottaa huomioon 27. huhtikuuta 2006 antamansa päätöslauselman Euroopan unionin ja Latinalaisen
Amerikan kumppanuuden lujittamisesta (1), 15. marraskuuta 2001 antamansa päätöslauselman
Euroopan unionin ja Latinalaisen Amerikan suhteita koskevasta yhteisestä strategiasta ja yleisestäkumppanuudesta (
2) sekä 26. syyskuuta 2002 antamansa päätöslauselman Mercosurista (3),
—ottaa huomioon julistukset, jotka on tähän mennessä hyväksytty Latinalaisen Amerikan ja Karibian
maiden (LAC) sekä Euroopan unionin (EU) valtion ja hallitusten päämiesten neljässä huippukokouksessaRio de Janeirossa (28. ja 29. kesäkuuta 1999), Madridissa (17. ja 18. toukokuuta 2002), Guadalajarassa(28. ja 29. toukokuuta 2004) ja Wienissä (11. –13. toukokuuta 2006),
—ottaa huomioon Luxemburgissa 27. toukokuuta 2005 pidetyssä Rion ryhmän ja Euroopan unionin
12. ministerikokouksessa hyväksytyn Luxemburgin julistuksen,
—ottaa huomioon komission neljättä Wienissä 11. –13. toukokuuta 2006 pidettyä EU:n ja Latinalaisen
Amerikan ja Karibian alueen huippukokousta varten laatiman strategisen tiedonannon neuvostolle jaEuroopan parlamentille Euroopan unionin ja Latinalaisen Amerikan kumppanuussuhteen lujittamisesta(KOM(2005)0636),
—ottaa huomioon Wienissä 11. –13. toukokuuta 2006 pidetyssä neljännessä EU:n ja Latinalaisen
Amerikan ja Karibian alueen huippukokouksessa hyväksytyn Wienin julistuksen,
—ottaa huomioon Limassa 14. –16. kesäkuuta 2005 pidetyn Euroopan unionin ja Latinalaisen Amerikan
parlamenttien välisen 17. konferenssin loppuasiakirjan,
—ottaa huomioon työjärjestyksen 45 artiklan,
—ottaa huomioon kansainvälisen kaupan valiokunnan mietinnön ja kehitysyhteistyövaliokunnan lausun-
non (A6-0302/2006),
A. on huolissaan siitä, että EU:n ja Mercosurin välistä assosiaatiosopimusta koskevissa neuvotteluissa sekä
Dohan kierrokseen liittyvissä Maailman kauppajärjestön (WTO) neuvotteluissa ei edistytä,
B. katsoo, että EU ja Mercosur ovat vakuuttuneita siitä, että alueellinen yhdentyminen on niiden väestöjen
taloudellisen ja yhteiskunnallisen kehityksen kulmakivi sekä tärkeä väline demokratian lujittamiseksi,köyhyyden ja eriarvoisuuden vähentämiseksi ja Euroopan unionin ja Mercosurin alueen maiden merki-tyksen vahvistamiseksi kansainvälisissä yhteyksissä,
C. katsoo, että EU ja Mercosur kannattavat vakaasti vapaan ja oikeudenmukaisen kaupan monenkeskistä
järjestelmää, joka edistää kauppavaihtoa ja myötävaikuttaa kestävään kehitykseen ja globalisaationtehokkaaseen hallintaan kaikkien eduksi,
D. katsoo, että EU ja Mercosur toimivat Dohan neuvottelukierrokseen liittyvien WTO:n neuvotteluiden
eteenpäinviejinä ja että molemmat hyväksyivät Hong Kongissa pidetyssä WTO:n ministerikokouksessasitoumuksen siitä, että Dohassa aloitetut neuvottelut saatetaan asianmukaisesti päätökseen vuoden 2006loppuun mennessä ja näin päästään pitkälle tähtäävään ja tasapuoliseen tulokseen kaikilla neuvottelujenkohteena olevilla aloilla,
E. ottaa huomioon, että sääntöjä käsittelevä neuvotteluryhmä hyväksyi 10. heinäkuuta 2006 WTO:n
uuden avoimuusmekanismin kaikille alueellisille kauppasopimuksille, jotta niistä tulisi maailmankaupanperuspilareita,
(1) Hyväksytyt tekstit, P6_TA(2006)0155.
(2) EYVL C 140 E, 13.6.2002, s. 569.
(3) EUVL C 273 E, 14.11.2003, s. 293.C 308 E/182 FI 16.12.2006 Euroopan unionin virallinen lehti
Torstai 12. lokakuuta 2006
F. katsoo, että EU:n ja Mercosurin välisen assosiaatiosopimuksen tekeminen on oleellista, jotta kulttuuri-
suhteiden ja historiallisten yhteyksien pohjalta voitaisiin sitoutua yhdessä edistämään ja lujittamaanyhteisiä arvoja, kuten ihmisoikeuksien, demokratian, taloudellisen ja sosiaalisen yhteenkuuluvuudensekä rauhan ja vakauden kunnioittamista, Euroopan unionin ja Latinalaisen Amerikan strategisen kah-den alueen välisen kumppanuuden kautta,
G. katsoo, että EU:n ja Mercosurin välisten talous- ja kauppasuhteiden vahvistaminen ja parantaminen
assosiaatiosopimuksen kautta WTO:n monenkeskisten toimien periaatteiden mukaisesti voivat johtaasiihen, että kaksi täydentävää prosessia vahvistavat toisiaan,
H. katsoo, että Dohan kierros ja EU:n ja Mercosurin vapaakauppa-alue on saatava onnistuneesti päätök-
seen, jotta markkinat avattaisiin todella, parannettaisiin monenkeskisiä sääntöjä ja edistettäisiin näintalouskasvua, kehitystä ja työllisyyttä kaikkialla maailmassa myötävaikuttaen tehokkaasti siihen, ettäkehitysmaat integroituvat maailmantalouteen,
I. katsoo, että EU:n ja Meksikon ja EU:n ja Chilen välisten assosiaatiosopimusten tekeminen ja onnistunut
täytäntöönpano osoittavat vapaakauppa-alueet sisältäviin assosiaatiosopimuksiin perustuvien EU:n jaLatinalaisen Amerikan alueiden suhteiden strategisen merkityksen ja taloudellisen, poliittisen ja sosiaali-sen hyödyn,
J. katsoo, että EU:n ja Mercosurin välisen vapaakauppa-alueen luominen on ensiarvoisen tärkeä tavoite
ottaen huomioon, että uusia kaupallisia intressejä ilmenee erityisesti Aasiassa,
K. katsoo, että Amerikan vapaakauppa-alueen (FTAA) perustamisneuvotteluista poiketen EU ja Mercosur
aikovat muodostaa sellaisen kattavan strategisen assosiaation, joka on enemmän kuin pelkkä kauppa-sopimus,
L. katsoo, että Venezuelan liittyminen Mercosuriin tulevaisuudessa merkitsee olennaista muutosta tulevassa
EU:n ja Mercosurin välisessä assosiaatiosopimuksessa, varsinkin energiamarkkinoiden kannalta,
M. katsoo, että onnistuminen EU:n ja Mercosurin välisen assosiaatiosopimuksen tekemisessä edistää talou-
dellista kasvua ja vähentää köyhyyttä pyrittäessä saavuttamaan vuosituhannen kehitystavoitteet ja näistäerityisesti ne, jotka koskevat köyhyyden vähentämistä, oikeudenmukaista ja tasapuolista varallisuudenuudelleenjakoa, pysyvien ja laadukkaiden työpaikkojen luomista ja syrjäytyneiden ryhmien sosiaalistaosallisuutta,
N. ottaa huomioon, että EU on Mercosurin tärkein investointi- ja kauppakumppani ja että vuodesta 2000
lähtien näiden alueiden välinen kauppa on muuttunut asteittain tasapainotilanteesta ylijäämäiseksiMercosurille noin 10 miljardin euron arvosta vuonna 2004,
O. katsoo, että Mercosur hyötyy tällä hetkellä EU:n alhaisen tulotason maille suuntaamasta yleisestä etuus-
järjestelmästä,
P. katsoo, että EU:n ja Mercosurin olisi assosiaationsa ja laajemman maailmanlaajuisen hallinnon puitteissa
sitouduttava edistämään kansainvälisiä ja monenkeskisiä normeja kaupan alalla, sosiaalialalla ja ympäris-töalalla,
Q. katsoo, että kaikkien WTO:n jäsenvaltioiden, etenkin G-20:n, jossa Mercosurin jäsenet ovat mukana, ja
G-90:n ottaminen mukaan WTO:n päätöksentekoon on myönteistä ja välttämätöntä;
1. korostaa, että EU:n ja Mercosurin välisen assosiaatiosopimuksen tekeminen maailman suurimman alu-
eiden välisen vapaakauppa-alueen luomiseksi on EU:n ulkosuhteiden ensisijainen strateginen tavoite kansain-välisessä yhteydessä, jossa korostetaan seuraavia tekijöitä: lisääntyvä keskinäinen riippuvuus, talouskasvu,uusien talousmahtien nousu sekä lisääntyvät maailmanlaajuiset haasteet, jotka ylittävät kansalliset rajat,kuten turvallisuus, maailmantalouden hallinto, ympäristö ja köyhyyden vähentäminen;16.12.2006 FI C 308 E/183 Euroopan unionin virallinen lehti
Torstai 12. lokakuuta 2006
2. korostaa, että EU:n on tehtävä mahdollisimman nopeasti assosiaatiosopimus Mercosurin kanssa: sopi-
muksen on oltava kattava, pitkälle tähtäävä ja tasapainoinen ja sen on perustuttava seuraaviin kolmeenpilariin: politiikkaa ja instituutioita koskevassa osassa vahvistetaan demokratiaa koskevaa vuoropuhelua japoliittista yhteistoimintaa, yhteistyötä koskevassa osassa edistetään kestävää taloudellista ja yhteiskunnallistakehitystä ja kauppaa koskevassa luvussa luodaan perusta vapaakauppa-alueelle, joka kattaa erilaisia sektoreitakuten tavaroiden ja palveluiden kaupan vastavuoroinen vapauttaminen, sijoituksia koskevat näkökohdat,julkiset hankinnat, teollis- ja tekijänoikeuksien suoja, yhteistyö kilpailualalla sekä kaupan helpottaminen jasitova riitojenratkaisumenetelmä;
3. pahoittelee, ettei Wienin huippukokous johtanut pitkälle tähtäävään mandaattiin EU:n ja Mercosurin
välisten neuvotteluiden uudelleen käynnistämiseksi ja päätökseen saattamiseksi; korostaa, että on välttämä-töntä edistää kokonaisvaltaista, tehokasta ja avointa neuvotteluprosessia, ja vaatii enemmän sitoutumista japoliittista aktiivisuutta korkeammalla tasolla ja lopullisen aikataulun laatimista, jotta neuvottelut voitaisiinsaattaa päätökseen mahdollisimman nopeasti;
4. arvioi, että EU:n ja Mercosurin välisen assosiaatiosopimuksen tekeminen antaa merkittävän sysäyksen
Euroopan ja Latinalaisen Amerikan alueiden välisen kumppanuuden luomiseen keskipitkällä aikavälillä, mitäEuroopan parlamentti ehdotti edellä mainitussa 27. huhtikuuta 2006 antamassaan päätöslauselmassa;
5. korostaa, että kaupankäynti ja neuvottelut edistyneestä vapaakauppa-alueesta, jolla on laaja tehtävä-
kenttä, ovat paitsi tehokas talouskasvun väline myös tehokas keino saavuttaa tiiviimmät keskinäiset suhteetja tiiviimpi yhteistyö kaikilla tasoilla;
6. on tyytyväinen siihen, että komissio edellä mainitussa EU:n ja Latinalaisen Amerikan tiiviimpää kump-
panuutta koskeneessa tiedonannossaan pysytti alueellisen yhdentymisen Latinalaisen Amerikan kehittämis-tuen painopisteenä; vaatii alueellista yhdentymistä koskevan prosessin turvaamiseksi, että vuoropuhelun erimuodoilla ei saa vaarantaa sitä kokonaisnäkemystä, jota alueellinen yhdentyminen edellyttää erityisestiMercosurin tapauksessa;
7. korostaa, että integraatioprosessin edistämiseksi voisi olla merkityksellistä antaa vakinainen asema
tulevalle Mercosurin sosiaaliselle huippukokoukselle, joka pidetään joulukuussa 2006 ja jonka sosiaalisenohjelman käsittelyyn osallistuu kansalaisyhteiskunnan eri ryhmiä; pyytää komissiota tukemaan tätä uuttaintegraatioaloitetta ja vahvistamaan tulevan kumppanuussopimuksen sosiaalista ulottuvuutta;
Euroopan unionin edut vapaakauppa-alueella Mercosurin kanssa
8. muistuttaa, että Mercosur on alue, jolla on suuri kasvupotentiaali ja suuret mahdollisuudet kaupan
avautumiselle; alueella asuu 45 prosenttia Latinalaisen Amerikan väestöstä ja se muodostaa tärkeimmänmarkkina-alueen, joka käsittää 45 prosenttia BKT:stä; korostaa, että EU:n ja Mercosurin välinen vapaa-kauppa-alue, joka olisi maailman suurin alueiden välinen vapaakauppa-alue, antaisi huomattavia mahdolli-suuksia kaupankäynnille ja talouskasvulle ja parantaisi sekä Euroopan unionin että Mercosurin markkinoidenkansainvälistä kilpailukykyä;
9. korostaa sitä, että EU:n johtavan aseman vahvistaminen Mercosurin tärkeimpänä yhteissijoittajana ja
kauppakumppanina olisi toteutettava EU:n ja Mercosurin välisen vapaakauppa-alueen luomisen avulla man-nertenvälisen integraation vahvistamiseksi, ja vaatii siksi sen viemistä päätökseen ottaen huomioon Amerik-kojen vapaakauppa-alueen aloitteessa ehdotettu vaihtoehto kaupan vapauttamisesta Amerikan mantereella;muistuttaa, että Amerikkojen vapaakauppa-alueen aloite kaupan vapauttamiseksi Amerikan mantereella jaMercosurin laajentuminen ja avautuminen Aasian, Etelä-Afrikan tai Persianlahden yhteistyöneuvoston mark-kinoiden suuntaan ovat molempien mannerten yhteinen geopoliittinen etu;
10. palauttaa mieliin, että toisin kuin koko Latinalaisessa Amerikassa, jossa tuonti Yhdysvalloista on
kolme kertaa suurempi kuin tuonti EU:sta, Mercosurissa EU:n kiintiö on noin 25 prosenttia ja Yhdysvaltojen20 prosenttia;
11. katsoo myös, että EU:n ja Mercosurin vapaakauppa-alueesta saatava ratkaiseva apu on tärkeää
Mercosurin vakauttamiseksi yhteismarkkinoina, tulliunionina, yleisenä integraatioprosessina ja mallina muilleintegraatioprosesseille Latinalaisessa Amerikassa;C 308 E/184 FI 16.12.2006 Euroopan unionin virallinen lehti
Torstai 12. lokakuuta 2006
Sopimuksen tekemättä jättämisestä aiheutuvat kustannukset
12. korostaa, että EU:n ja Mercosurin vapaakauppa-alueen luomisen vaikutuksia koskevissa tutkimuksissa,
jotka Institut d'études politiques de Paris -laitoksen Mercosur-keskus teki MEBF:tä (Mercosur UE Business
Forum) varten, arvioitiin sopimuksen tekemättä jättämisestä aiheutuviksi kustannuksiksi vähintään 3,7 mil-
jardia euroa vuodessa tavarakaupassa ja yli 5 miljardia euroa, jos lasketaan mukaan sijoitukset ja palvelut;
Neuvottelut EU:n ja Mercosurin välistä vapaakauppa-aluetta koskevasta sopimuksestaPeriaatteet, merkitys ja yhteys Dohan neuvottelukierrokseen
13. korostaa, että on välttämätöntä saada aikaan yksi jakamaton kauppasopimus, joka menee vastaavia
WTO:n velvoitteita pitemmälle ja jossa mitään sektoria poissulkematta otetaan mahdollisimman vähäisinrajoituksin huomioon tiettyjen tuotteiden erityisluonne;
14. pahoittelee, että huolimatta parlamentin suosituksista erottaa Mercosurin kanssa käytävät sopimus-
neuvottelut WTO:n Dohan kierroksen neuvotteluista Mercosurin kanssa käytävien neuvottelujen aikataulustaon niiden viivästymisen vuoksi tullut riippuvainen Dohan neuvottelukierroksen sujumisesta ja tuloksista;arvioi tässä suhteessa, että molemmat neuvotteluprosessit eivät sulje pois toisiaan vaan ovat toisiaan täyden-täviä;
15. korostaa sitä, että EU:n ja Mercosurin välisen vapaakauppa-alueen aivan kuten WTO:n Dohan kier-
roksen johtopäätöstenkään ei pidä olla riippuvaisia yksinomaan maatalousneuvottelujen saattamisesta pää-tökseen ja että kaikista aloista on neuvoteltava ja niissä on edettävä samanaikaisesti ja lisäksi niillä on oltavakunnianhimoiset tavoitteet muun muassa tavaroiden ja palveluiden kaupan, investointien, julkisten hankin-tojen ja kauppavaihtoa rajoittavien esteiden osalta;
16. katsoo, että EU:n ja Mercosurin olisi etuoikeutettuina kauppakumppaneina tehtävä tiiviimmin yhteis-
työtä monenkeskisissä kauppaneuvotteluissa, varsinkin WTO:ssa, jossa meillä on usein yhteisiä etujamaailmankaupan vapauttamisen edetessä;
Erityis- ja erilliskohtelu
17. katsoo, että neuvottelut voivat edistyä ainoastaan osapuolten ollessa kohtuullisen yksimielisiä vasta-
vuoroisten myönnytysten arvoa koskevista kriteereistä, ja korostaa näin ollen, että on syytä tunnustaa tehok-kaasti ”osittaisen vastavuoroisuuden ”ja”erityis- ja erilliskohtelun ”periaatteet molempien alueiden kehitys-
tason ja alakohtaisen kilpailukyvyn mukaisesti eikä yleisin tai absoluuttisin ehdoin, jotka ovat kaukanakunkin markkina-alueen todellisista ominaispiirteistä;
Maatalous
18. korostaa, että komissio ilmoitti, että Mercosurille tehty neuvottelutarjous maatalouden alalla on
kunnianhimoisin kahdenvälisissä neuvotteluissa milloinkaan tehty tarjous ja että EU on Mercosurin maa-taloustuotteiden suurin tuoja, jonka tuonnista 48 prosenttia oli peräisin tältä alueelta vuonna 2005; katsoo,että tässä yhteydessä EU:lla on oikeus odottaa yhtä kunnianhimoista tarjousta Mercosur-kumppaneiltaan;
19. muistuttaa, että EU on vähentänyt vuonna 2003 tehdyn yhteisen maatalouspolitiikan uudistuksen
johdosta merkittävästi kansallisia tukia, jotka vääristivät kauppavaihtoa, ja vaatinut Dohan neuvottelu-kierroksen yhteydessä konkreettisia sitoumuksia tässä suhteessa muilta kauppakumppaneilta;
20. korostaa Mercosurin kannalta erittäin tärkeänä tekijänä EU:n Dohan kierroksella ehdottamaa tarjousta
poistaa vientitukijärjestelmänsä ennen vuotta 2013 ja vaatii, että WTO:n muiden jäsenten on tehtävä samoinvientiluottojen, valtion kauppayhtiöiden ja elintarviketuen aloilla; painottaa kuitenkin, että vielä on edistyt-tävä vertailukelpoisesti sisäisen tuen ja markkinoille pääsyn aloilla;16.12.2006 FI C 308 E/185 Euroopan unionin virallinen lehti
Torstai 12. lokakuuta 2006
21. arvioi, että EU:n joustavassa suhtautumisessa Mercosurin vaatimuksiin sen maataloustuotteiden mark-
kinoille pääsystä on otettava huomioon muilla aloilla saavutettu edistys kuten markkinoille pääsy muidenkuin maataloustuotteiden ja palvelujen osalta sekä muut maatalouden kysymykset, kuten viinejä ja liköörejäkoskeva sopimus, maantieteellisten merkintöjen tehokas suojeleminen, perusteettomasti käytettyjen kaupal-listen suojatoimien poistaminen sekä terveys-, eläinten hyvinvointi- ja kasvinsuojelustandardien soveltami-nen;
22. kehottaa komissiota seuraamaan tarkkaavaisesti Mercosurin jäsenmaiden vaatimuksia saada etuuskoh-
teluun oikeuttava pääsy yhteisön bioetanolin markkinoille EU:n ja Mercosurin kahdenvälisissä neuvotteluissa;
23. tukee komission aikomusta soveltaa tasapainoista lähestymistapaa etanolia tuottavien maiden kanssa
käytävissä kauppaneuvotteluissa ja pysyttää ehdot, jotka koskevat biopolttoaineiden tuontia EU:hun, jottaEuroopan teollisuuden ja EU:n kauppakumppaneiden edut nivellettäisiin toisiinsa, kuten myös yhteisön poli-tiikkojen tavoitteet, varsinkin riippuvuuden vähentäminen ulkomaisesta energiasta;
Markkinoille pääsy muiden kuin maataloustuotteiden osalta
24. vaatii, että neuvotteluissa, jotka koskevat muiden kuin maataloustuotteiden pääsyä markkinoille,
päästään kunnianhimoisiin ja tasapuolisiin tuloksiin, jotka takaavat uusia ja todellisia markkinoille pääsynmahdollisuuksia kaikessa kauppavaihdossa osoittaen joustavuutta tariffien purkamisaikataulun suhteen; kat-
soo, että tämä käsittää kestävään kalastukseen liittyvien toimintojen ylläpidon ja laajentamisen, joiden tar-
koituksena on suojella kalakantoja ja erityisen uhanalaisia lajeja;
25. muistuttaa tässä yhteydessä kalastusalan ja kalajalosteiden, kuten tonnikalasäilykkeiden, tärkeästä mer-
kityksestä EU:lle;
Palvelut
26. korostaa, että pitkälle tähtäävä ja erittäin laaja-alainen sopimus toisi niin Mercosurille kuin EU:lle,
jossa suurin osa BKT:stä on peräisin palvelualalta, huomattavia etuja, jotka heijastuisivat sekä alakohtaistavapauttamista koskeviin sitoumuksiin (menetelmä 4 mukaan lukien) että oikeusvarmuuteen ja ennustetta-vuuteen palveluiden tarjoamisessa;
27. katsoo, että molemminpuolisten kauppasuhteiden kasvupotentiaali on erityisen suuri palvelualalla,
jolla Mercosurin jäsenet ovat hitaasti mutta varmasti toipumassa syvästä taloudellisesta kriisistä, joka voidaantulevaisuudessa välttää kahden kaupparyhmittymän kestävällä taloudellisella yhteistyöllä;
28. korostaa erityisesti konkreettisten parannusten saavuttamisen välttämättömyyttä tähän mennessä teh-
dyissä ja noudatetuissa kilpailun vapauttamista koskevissa sitoumuksissa, ja selkeän ja pysyvän sääntelyke-hyksen välttämättömyyttä pääomien vapaan liikkuvuuden ja erityisesti rahoituspalveluiden sekä televiestin-tään ja meri- ja ilmaliikenteeseen liittyvien toimintojen aloilla;
29. korostaa matkailualan jatkuvasti kasvavaa potentiaalia Mercosurin maiden talouksissa ja tähdentää
EU:n ja Mercosurin alueiden välisen matkailun edistämisen tärkeyttä;
Investoinnit
30. korostaa, että eurooppalaiset investoinnit ovat suuntautuneet Mercosurin taloudelliselle kehitykselle
olennaisen tärkeisiin, pysyvät näkymät omaaviin palveluihin ja tuotantoaloihin työllisyyden ja hyvinvoinninlähteinä;
31. korostaa, että on välttämätöntä neuvotella sellaisesta investointeja koskevasta sopimuksen osasta, jolla
taataan selkeä ja pysyvä sääntelykehys ulkomaisten investointien edistämiseksi ja suojelemiseksi ilman kan-salaisuuteen perustuvaa syrjintää, ja että varmistetaan tarvittava oikeusvarmuus investointeja koskevien sopi-musten soveltamisessa;
32. korostaa tarvetta täydentää investointeja infrastruktuureilla, jotka ovat taloudellisen kehityksen avain-
tekijöitä;C 308 E/186 FI 16.12.2006 Euroopan unionin virallinen lehti
Torstai 12. lokakuuta 2006
33. korostaa, että Mercosurin asteittainen vakauttaminen ja vahvistaminen etenkin tulliliiton päätöksen
saattamisen ja yhteismarkkinoiden kehittämisen kautta, mukaan lukien yhteisen kaupallisen ulkopolitiikanluominen ja tuontituotteiden todellinen vapaa liikkuvuus, on erittäin tärkeää taloudellisten toimijoiden estei-den vähentämiseksi ja kauppavaihdon ja keskinäisten investointien kannustamiseksi alueiden välillä;
34. painottaa, että on välttämätöntä yhdenmukaistaa edelleen ratkaisevasti kirjanpito- ja tilinpito-
standardeja kauppavaihdon lisäämiseksi;
35. painottaa, että velka- ja lainakysymys on edelleenkin yksi tärkeimmistä esteistä Mercosurin julkisen
hallinnon tervehdyttämiselle ja talouden kehittymiselle ja että tämän pitäisi olla tärkeä osa alueiden välisessäyhteistyössä;
36. panee merkille, että monien eteläamerikkalaisten valuuttojen vaihtelevuudesta ja heikkoudesta ja var-
sinkin niiden vahvasta dollaririippuvuudesta johtuva rahapolitiikan heikkous on usein este eurooppalaisilleinvestoinneille; vaatii, että euro hyväksytään laajemmin ja että sitä käytetään enemmän tuonti- ja vienti-maksuissa;
Julkiset hankinnat
37. korostaa, että kun otetaan huomioon, ettei yksikään Mercosurin jäsenmaista kuulu julkisia hankintoja
koskevan WTO:n monenvälisen sopimuksen piiriin, julkisia hankintoja koskeva sopimus on välttämätönehto entistä luotettavammalle, paremmin ennustettavissa olevalle, avoimemmalle ja tasapuolisemmalle talou-dellisen toiminnan ympäristölle;
Teollis- ja tekijänoikeudet
38. vaatii, että EU:n ja Mercosurin välinen kauppasopimus menee pidemmälle kuin sopimus teollis- ja
tekijänoikeuksien kauppaan liittyvistä näkökohdista, jotka koskevat WTO:n kauppaa (TRIPS+ -sopimus);toteaa kuitenkin, että missään TRIPS+ -sopimuksessa ei pidä sulkea pois WTO:n jäsenille TRIPS-sopimuksen
nojalla saatavilla olevaa turvaa kansanterveyden alalla, koska tämä rajoittaisi kohtuuhintaisten lääkkeiden
saatavuutta kehitysmaissa;
Terveys- ja kasvinsuojelutoimet
39. katsoo, että terveys- ja kasvinsuojelutoimia koskevan osan lisääminen sopimukseen auttaisi estämään
näiden toimien käyttämistä peiteltyinä suojakeinoina ja helpottaisi näin ollen pääsyä kyseisille markkinoille;
Muut kaupan esteet
40. korostaa, että standardi- ja sertifiointijärjestelmien lähentäminen alueiden välillä johtaisi parempaan
vastavuoroiseen pääsyyn markkinoille etenkin teollisuustuotteiden kaupassa;
41. suosittaa alueiden standardointi-, akkreditointi-, sertifiointi- ja metrologiaelinten laajempaa ja tiiviim-
pää yhteistyötä sekä EU:n antamaa teknistä erityisapua Mercosurin valmiuksien parantamiseksi tällä alalla jamahdollisuuksien mukaan kannusteiden antamiseksi näiden teknisten seikkojen yhdenmukaistamiseenMercosurin maiden välillä;
Riitojen ratkaiseminen
42. huomauttaa, että sopimuksen on sisällettävä riidanratkaisuväline, joka on vakiinnutettava ja jota on
käytettävä riitojen ratkaisemiseksi millä tahansa vapaakauppa-alueen piiriin kuuluvalla alueella;16.12.2006 FI C 308 E/187 Euroopan unionin virallinen lehti
Torstai 12. lokakuuta 2006
EU:n ja Mercosurin välinen yhteistyö
43. palauttaa mieliin, että EU on ehdottomasti Mercosurin suurin avunantaja ja ainoa, joka on luonut
alueellisen integraation vahvistamiseen suunnatun yhteistyöstrategian;
44. muistuttaa, että alueellisen yhteistyön lisäksi Mercosurin jäsenmaat hyötyvät EU:n kanssa tehtävästä
kahdenvälisestä yhteistyöstä ja ovat Euroopan investointipankin myöntämien lainojen ja Latinalaisen Ameri-
kan kanssa tehtävien horisontaalisten yhteistyöohjelmien (@LIS, Alban, Al-Invest, Urb-Al, Alure ja Alfa)pääedunsaajia;
45. korostaa, että EU:n ja Mercosurin yhteistyöstrategia perustuu yhteisiin arvoihin, jotka liittyvät demo-
kratian puolustamiseen, oikeusvaltion kunnioittamiseen, perusoikeuksien ja -vapauksien turvaamiseen ja alu-
eiden väliseen solidaarisuuteen; pitää kiinni siitä, että alueiden taloudellisen assosiaation geostrateginen mer-
kitys tukee näiden yhteisten arvojen levittämistä muualle maailmaan edistämällä monenvälisyyttä ainoanakeinona kohdata turvallisuutta, poliittista vakautta ja talouskasvua koskevat haasteet, joiden edessä kansain-välinen yhteisö on;
46. katsoo, että vaikka voimassa olevassa yhteistyösopimuksessa poliittista vuoropuhelua tuetaan yksityis-
kohtaisemmilla mekanismeilla ja ihmisoikeuksien kunnioittamisen ja hyvän hallinnon tarvetta korostetaan,
on kuitenkin edelleen välttämätöntä varmistaa, että yhteistyötä koskevilla määräyksillä pystytään tehokkaastipoistamaan köyhyyttä ja että määräykset ovat sopusoinnussa EU:n muiden Latinalaista Amerikkaa koskevienkehitysyhteistyöpolitiikan välineiden kanssa; korostaa, että lopullisessa sopimuksessa on tarpeen säilyttääkaupan ja kehityksen välinen tasapaino ilman, että kauppaa koskevat määräykset olisivat ristiriidassa kehitys-politiikkaa koskevien määräysten kanssa;
47. korostaa, että hyvä hallintotapa, ihmisoikeudet ja demokratia ovat olennaisia osia neuvoston ja neu-
vostossa kokoontuneiden jäsenvaltioiden hallitusten edustajien, Euroopan parlamentin ja komission EU:nkehityspolitiikasta antamaa yhteistä julkilausumaa ”Eurooppalainen konsensus ”(
1) ja että lisätoimet ovat tar-
peen kaupallisten ja julkisten palvelujen alalla esiintyvän huonon hallinnon kitkemiseksi;
48. painottaa tarvetta varmistaa, että ihmisoikeuksien suojaamista koskeva vakiolauseke sisällytetään sopi-
mukseen;
49. pyytää komissiota lisäämään Mercosurin kanssa kaudella 2007 –2013 tehtävän alueellisen yhteistyön
uuden strategian rahoitusta, jotta voitaisiin vastata määrätietoisesti moniin haasteisiin kuten Mercosurin ins-
titutionalisointiin ja sen merkityksen syventämiseen ja EU:n ja Mercosurin välillä tehtävän assosiaatio-sopimuksen nopeaan ja täydelliseen täytäntöönpanoon, sekä kiinnittämään erityistä huomiota tulliliiton jayhteismarkkinoiden toteutumiseen ja kansalaisyhteiskunnan osallisuuden vahvistamiseen paremman keski-näisen tuntemuksen ja yhteistyön paremman näkyvyyden avulla;
50. palauttaa mieliin kehitysyhteistyöpolitiikkaa koskevaan eurooppalaiseen konsensukseen sisältyvän
toteamuksen, että EU omaa kokemustaan ja yksinomaista toimivaltaansa kaupan alalla käyttäessään tarjoaavertailukelpoisen edun antaessaan apua kumppanuusmailleen, jotta nämä yhdistävät kaupan kansallisiinkehitysyhteistyöohjelmiinsa ja tukevat alueellista yhteistyötä;
51. kehottaa komissiota luomaan toiminnallisia tukitoimia yrityksille, niiden työntekijöille ja edustajille
molemmilla alueilla, etenkin pienille ja keskisuurille yrityksille, EU:n ja Mercosurin taloudellisia ja sosiaalisia
suhteita varten;
52. katsoo, että Mercosurin on ehdottomasti hyödyttävä yhteistyöstä ja kehitysavusta, jossa keskitytään
köyhyyden ja eriarvoisuuden torjuntaan unohtamatta samalla taloudellisen yhteistyön tärkeää merkitystä,
jotta voitaisiin saavuttaa kehittämiselle asetetut tavoitteet ja hyvinvoinnin oikeudenmukaisempi jakautuminen
ja auttaa Mercosur-maita kehittämään talouksiaan kilpailukykyisiksi ja liittymään konkreettisesti monenkes-kiseen kauppajärjestelmään;
53. painottaa, että EU:n ja Mercosurin välisen assosiaatiosopimuksen yhteistyöosan sekä uuden rahoitus-
ja kehitysyhteistyövälineen on tässä yhteydessä kannustettava ja helpotettava yhteistyötä Mercosur-maiden
kanssa sellaisten kunnianhimoisten toimien kautta, jotka on suunnattu helpottamaan kaupan ja investointien
edistämistä, yksityissektorin ja pk-yritysten tukemista, tieteellisten ja teknologisen potentiaalin ja institutio-naalisten ja taloudellisten puitteiden parantamista sekä ympäristönsuojelua ja luomaan yritysten ja valtioistariippumattomien järjestöjen yhteyksiä;
(1) EUVL C 46, 24.2.2006, s. 1.C 308 E/188 FI 16.12.2006 Euroopan unionin virallinen lehti
Torstai 12. lokakuuta 2006
Ympäristö
54. korostaa, että Mercosurin kanssa tehtävän yhteistyön on edistettävä tärkeimpien kansainvälisten
ympäristösopimusten, varsinkin ilmastonmuutosta koskevan yleissopimuksen, Kioton pöytäkirjan ja biolo-gista monimuotoisuutta koskevan yleissopimuksen, soveltamista;
55. tukee näin ollen voimakkaasti sitä, että yhteistyötoimilla ja taloudellisilla välineillä olisi myös pyrittävä
takaamaan Mercosur-maiden ympäristön ja erityisesti Amazonin metsien suojelu; korostaa, että EU:n yhteis-työssä alueen kanssa olisi kiinnitettävä huomiota myös kestävän maatalouden kehittämiseen Mercosur-maissa ja että reilua kauppaa ja luonnonmukaista tuotantoa olisi kannustettava esimerkiksi siten, että EUottaa käyttöön erityistullit reilun kaupan tuotteita ja/tai luonnonmukaisia tuotteita varten;
Energia
56. katsoo, että EU:n ja Mercosurin välisen assosiaatiosopimuksen yhteistyötä käsittelevän osan on oltava
perusta tiiviimmälle alueelliselle yhteistoiminnalle energia-alalla, etenkin pitäen silmällä Venezuelan tulevaaliittymistä Mercosuriin, energian toimitusvarmuuden ja energiatehokkuuden edistämiseksi ja uusiutuvienenergialähteiden käytön lisäämiseksi;
Tieto- ja viestintäteknologiat
57. suosittaa tietoyhteiskunnasta ja tiedotusvälineistä vastaavan komission pääosaston ehdotuksen mukai-
sesti, että yhteistyötä Mercosur-maiden kanssa vahvistetaan tieto- ja viestintäteknologioiden alalla, jolla onsuuret mahdollisuudet parantaa molempien alueiden kilpailukykyä ja sosiaalista yhteenkuuluvuutta;
Muut yhteistyömuodot
58. korostaa, että työelämän keskeiset normit ja kunnolliset työpaikat ovat tärkeitä Mercosurin kehitty-
miselle; toteaa siksi, että sopimukseen on sisällytettävä varta vasten Mercosurin jäsenvaltioille räätälöity eri-tyinen kunnollista työtä koskeva asialista ja EU:n sitoumus tarjota kaikkea mahdollista apua tämän asialistansaavuttamiseksi;
59. painottaa, että Euroopan ammatillisen yhteisjärjestön (EAY) ja Mercosurin tärkeimpien ammattijärjes-
töjen perustamalla EU:n ja Mercosurin työfoorumilla on tärkeä merkitys alueen sosiaalisten ja työhön liitty-vien tavoitteiden saavuttamisen kannalta, ja korostaa, että on asianmukaista edistää Euroopan talous- jasosiaalikomitean sekä Mercosurin neuvoa-antavan talous- ja sosiaalifoorumin välistä vuoropuhelua kumman-kin alueen neuvoa-antavien elinten institutionaalisen yhteistyön vakiinnuttamiseksi ja siksi, että yhteiskun-nallisten toimijoiden osallistumista integraatioprosessiin tuetaan;
60. katsoo, että huumeiden torjunnan ei pitäisi perustua pelkästään pakkokeinoihin vaan sopimuksessa
olisi määrättävä myös viljelijöille annettavasta tuesta uuden, vaihtoehtoisen tuotannon käynnistämiseen;
61. katsoo, että laittoman maahanmuuton osalta ei pitäisi pelkästään määrätä takaisinottosopimuksista
vaan huomioon olisi otettava myös kansainvälisen yhteisön nykyiset näkemykset;
62. katsoo, että sopimuksen tultua voimaan olisi edistettävä myös kolmenkeskistä ja kahden alueen
välistä yhteistyötä –ennen kaikkea Karibian alueen kanssa) –ja rohkaistava Mercosurin etelä –etelä-sopimus-
ten tekoon tähtäävää politiikkaa;
63. muistuttaa, että Euroopan parlamentti on vaatinut alueidenvälisen solidaarisuusrahaston perustamista
siitä lähtien, kun se 15. marraskuuta 2001 antoi edellä mainitun päätöslauselman, ja että se on toistanuttämän vaatimuksen useaan otteeseen, viimeksi 27. huhtikuuta 2006 antamassaan päätöslauselmassa;
64. katsoo, että tällainen rahasto olisi hyödyllinen väline alueiden kahdenvälisessä yhteistyössä, mistä voisi
olla etua myös EU:n ja Mercosurin suhteiden edistämisessä; katsoo, että se tarjoaisi konkreettisen keinontoteuttaa kehitysavun lisäämistä ja sen parempaa hallinnointia koskevaa EU:n sitoumusta; sen avulla voitai-siin myös torjua köyhyyttä; katsoo lisäksi, että sen avulla EU:n yhteistyötoimet voitaisiin keskittää sellaisiinkeskeisiin kysymyksiin kuin sosiaalinen yhteenkuuluvuus ja alueellinen yhdentyminen;16.12.2006 FI C 308 E/189 Euroopan unionin virallinen lehti
Torstai 12. lokakuuta 2006
Euroopan parlamentin rooli
65. kannustaa Mercosuria saattamaan onnistuneeseen päätökseen sellaisen Mercosurin tulevan parla-
mentin perustamisvalmistelut, jossa on edustajia eri kansallisista parlamenteista; katsoo, että Mercosurinparlamentin jäsenten ja Euroopan parlamentin jäsenten muodostaman parlamentaarisen edustajakokouksenperustaminen voisi tukea sitä, että Euroopan parlamentti osallistuisi enemmän näiden neuvottelujen edistä-miseen; toteaa lisäksi, että tällä tavoin EU:n ja Mercosurin yhteydet tiivistyisivät ja integraatioprosessia edis-tettäisiin kansalaisyhteiskunnan välttämättömän osallistumisen myötä muun muassa molempien alueidentyömarkkinatoimijoiden, taloudellisten toimijoiden ja sosiaalisten toimijoiden kautta, mikä tarjoaisi
prosessille enemmän legitimiteettiä; ilmoittaa tämän mukaisesti tukevansa sitä, että perustetaan Euroopan
ja Latinalaisen Amerikan parlamentaarinen edustajakokous, joka koostuu Euroopan parlamentin ja Latinalai-sen Amerikan valtioiden yhdentymisen piiriin kuuluvien parlamenttien jäsenistä;
66. arvioi, että kaikkien Euroopan unionin toimielinten on ponnisteltava yhdessä tyydyttävien tulosten
saavuttamiseksi Mercosurin kanssa käytävissä neuvotteluissa, ja pyytää neuvostoa ja komissiota kuulemaanparlamenttia ja antamaan sille tietoja asianmukaisesti ja täsmällisesti EU:n strategiasta Mercosurin kanssakäytävissä neuvotteluissa; pyytää komissiolta, että kunkin neuvottelukierroksen tai tapaamisen päätyttyäkorkean tason neuvottelija lähettää parlamentille asiakirjan, jossa kommentoidaan neuvottelujen tuloksiavoimassa olevien luottamuksellisuutta koskevien sääntöjen mukaisesti;
*
**
67. kehottaa puhemiestä välittämään tämän päätöslauselman neuvostolle ja komissiolle sekä Mercosurin
tämänhetkiselle puheenjohtajavaltiolle.
P6_TA(2006)0420
Tilanne jalostettaviksi tarkoitettujen marjojen ja kirsikoiden alalla
Euroopan parlamentin päätöslauselma tilanteesta jalostettaviksi tarkoitettujen marjojen ja
kirsikoiden alalla
Euroopan parlamentti , joka
—ottaa huomioon 28. kesäkuuta 2006 päivätyn komission kertomuksen neuvostolle ja Euroopan
parlamentille tilanteesta jalostettaviksi tarkoitettujen marjojen ja kirsikoiden alalla (KOM(2006)0345),
—ottaa huomioon neuvoston asetukset (EY) N:o 2200/96 (1), 2201/96 (2), 2202/96 (3) ja 2699/2000 (4),
jotka muodostavat perustan hedelmä- ja vihannesalan yhteiselle markkinajärjestelylle (YMJ),
—ottaa huomioon 5. heinäkuuta 2001 antamansa päätöslauselman komission kertomuksesta neuvostolle
hedelmä- ja vihannesalan yhteisestä markkinajärjestelystä (5),
—ottaa huomioon komission asetuksen (EY) N:o 1432/2003 (6) tuottajaryhmittymien hyväksynnästä ja
komission asetuksen (EY) N:o 1433/2003 (7) toimintarahastoista ja toimintaohjelmista kyseisellä alalla,
—ottaa huomioon komission asetukset (EY) N:o 1535/2003 (8), 2111/2003 (9) ja 103/2004 (10), joilla
yksinkertaistetaan alalla voimassa olevia sääntöjä,
(1) EYVL L 297, 21.11.1996, s. 1.
(2) EYVL L 297, 21.11.1996, s. 29.
(3) EYVL L 297, 21.11.1996, s. 49.
(4) EYVL L 311, 12.12.2000, s. 9.
(5) EYVL C 65 E, 14.3.2002, s. 334.
(6) EUVL L 203, 12.8.2003, s. 18.
(7) EUVL L 203, 12.8.2003, s. 25.
(8) EUVL L 218, 30.8.2003, s. 14.
(9) EUVL L 317, 2.12.2003, s. 5.
(10) EUVL L 16, 23.1.2004, s. 3.C 308 E/190 FI 16.12.2006 Euroopan unionin virallinen lehti
Torstai 12. lokakuuta 2006